[{"text_idx": "#000000", "text": "Cynhyrchydd Superted yn beirniadu Llywodraeth Cymru"}, {"text_idx": "#000001", "text": "Mae'r cynhyrchydd oedd yn gyfrifol am Superted a Sam Ta\u0302n wedi beirniadu \"biwrocratiaid\" Llywodraeth Cymru sy'n goruchwylio'r sector ffilm a theledu."}, {"text_idx": "#000002", "text": "Mae Mike Young, sydd nawr yn gynhyrchydd ffilmiau Hollywood, yn dweud ei fod wedi'i orfodi i wneud ei ffilm nesaf tu allan i Gymru oherwydd diffyg cefnogaeth yma."}, {"text_idx": "#000004", "text": "Mae Llywodraeth Cymru yn dweud bod gan Gymru \"enw da rhyngwladol ar gyfer cynnyrch teledu a ffilm\" a bod hyn yn arwydd bod y Gyllideb Buddsoddi yn y Cyfryngau yn dod a \"chanlyniadau go iawn\"."}, {"text_idx": "#000005", "text": "Fe wnaeth y cynhyrchydd gais am gymorth gan gronfa Llywodraeth Cymru ar gyfer y diwydiannau creadigol. Ond mae'n dweud iddo gael ei \"synnu\" gan y ffordd mae'r diwydiant ffilm yng Nghymru wedi'i drefnu."}, {"text_idx": "#000006", "text": "Dywedodd wrth BBC Cymru: \"Mi ydyn ni wedi llwyddo i ddenu llawer o arian i gynhyrchu'r ffilm a denu rhai se\u0302r mawr i fod ynddo fe."}, {"text_idx": "#000007", "text": "\"Es i drwy'r broses [o wneud cais am gyllid] gyda Llywodraeth Cymru ac fe wnaethon nhw wrthod y cyfle. Felly mae'n edrych fel bydd rhaid saethu'r ffilm yn Lloegr neu Iwerddon yn ddiweddarach yn yr haf.\""}, {"text_idx": "#000008", "text": "Mae Mr Young wedi cael gyrfa lwyddiannus yn y byd animeiddio a ffilm ers lansio Superted ar S4C yn 1982."}, {"text_idx": "#000009", "text": "Roedd e hefyd yn gyfrifol am ddatblygu Sam Ta\u0302n a Wil Cwac Cwac, cyn symud i Los Angeles i weithio ar gartwns a ffilmiau eraill."}, {"text_idx": "#000010", "text": "Cafodd ei ffilm ddiweddaraf, Norm of the North, ei dangos am y tro cyntaf ym Mrynmawr ar ddydd Mawrth."}, {"text_idx": "#000011", "text": "Mae Mr Young yn teimlo y dylai arian cyhoeddus i gefnogi'r diwydiannau creadigol gael ei fuddsoddi mewn prosiectau masnachol ac mae'n feirniadol o'r \"biwrocratiaid\" sydd yn gwneud penderfyniadau am ariannu ffilmiau newydd."}, {"text_idx": "#000012", "text": "Mae'n dweud bod rhaid i Lywodraeth Cymru dderbyn cyngor gan \"bobl sydd wir yn gwybod sut i greu ffilmiau a sut i farchnata a gwerthu nhw, yn hytrach na biwrocratiaid\"."}, {"text_idx": "#000013", "text": "Wrth drafod cyllideb Llywodraeth Cymru ar gyfer buddsoddi mewn cynyrchiadau ffilm a theledu, meddai: \"Y teimlad oedd gen i oedd bod yna berthynas anesmwyth iawn rhwng y gwleidyddion a'r bobl sy'n cael eu penodi o'r diwydiant i fonitro'r peth.\""}, {"text_idx": "#000017", "text": "\"Rwy'n gyfarwyddwr masnachol iawn, ac os yw'r diwydiant yn mynd i weithio yng Nghymru mae'n rhaid iddi fod yn fasnachol iawn,\" meddai."}, {"text_idx": "#000018", "text": "\"Gallwch chi gynhyrchu bob math o ffilmiau esoterig... ond ar yr un pryd, os yw'r diwydiant yn mynd i sefyll ar ei ben ei hun mae angen iddi fod yn fasnachol.\""}, {"text_idx": "#000021", "text": "Maen nhw'n dweud bod hi yn iawn ei bod nhw'n gofyn am y meini prawf yma neu y bydden nhw yn haeddiannol yn cael ei beirniadu."}, {"text_idx": "#000023", "text": "'Trafodaethau' i ddod a Superted yn o\u0302l"}, {"text_idx": "#000027", "text": "'Achub' naw o staff cartref gofal yn Llangollen"}, {"text_idx": "#000030", "text": "Pafiliwn 20,000 o seddi 1893... a'r ddyled ddaeth wedyn"}]